CELEX: 32005D0573
Language: hu
Date: 2005-07-22 00:00:00
Title: 2005/573/: A Bizottság határozata (2005. július 22.) a Kínából behozott állati eredetű termékekkel kapcsolatos egyes védintézkedésekről szóló 2002/994/EK határozat módosításáról (az értesítés a C(2005) 2764. számú dokumentummal történt) EGT vonatkozású szöveg

23.7.2005   
            
            
               HU
            
            
               Az Európai Unió Hivatalos Lapja
            
            
               L 193/41
            
         A BIZOTTSÁG HATÁROZATA
   (2005. július 22.)
   a Kínából behozott állati eredetű termékekkel kapcsolatos egyes védintézkedésekről szóló 2002/994/EK határozat módosításáról
   (az értesítés a C(2005) 2764. számú dokumentummal történt)
   (EGT vonatkozású szöveg)
   (2005/573/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a harmadik országokból a Közösségbe érkező termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre (1) és különösen annak 22. cikke (1) bekezdésére,
   mivel:
   
               (1)
            
            
               Miután egyes, Kínából behozott állati eredetű termékekben állatgyógyászati készítmények maradványait mutatták ki, és a Kínában elvégzett helyszíni ellenőrzés hiányosságokat tárt fel az állatgyógyászati termékek szabályozásával és az elő állatokban és az állati eredetű termékekben található szermaradványok ellenőrzési rendszerével kapcsolatban, a Bizottság elfogadta a 2002/69/EK határozatot (2).
            
         
               (2)
            
            
               A kínai hatóságok ezt követően korrekciós intézkedéseket vezettek be, és további tájékoztatást és újabb garanciákat nyújtottak. A Bizottság szolgálatai és a tagállamok által végrehajtott ellenőrzések kedvező eredményeit is figyelembe véve ezek az intézkedések lehetővé tették a 2002/69/EK határozat többszöri módosítását, majd ezt követően több, a Kínából származó állati eredetű termékek behozatalát engedélyező intézkedés megtételét. Ezeket a módosításokat foglalta egységes szerkezetbe a Kínából behozott állati eredetű termékekkel kapcsolatos egyes védintézkedésekről szóló, 2002. december 20-i 2002/994/EK bizottsági határozat (3), amely hatályon kívül helyezte a 2002/69/EK határozatot.
            
         
               (3)
            
            
               A 2004/621/EK határozat hatálybalépése óta a behozatalra engedélyezett termékeken a tagállamok által végrehajtott ellenőrzések általában kedvező eredménnyel zárultak. Ennek alapján megfontolható a Kínából származó állateledel behozatalának engedélyezése. Mivel a fogyasztókat érintő kockázatok elhanyagolható mértékűek, helyénvaló a határozatot ennek megfelelően módosítani.
            
         
               (4)
            
            
               Annak érdekében, hogy egyértelmű legyen, mely Kínából származó állati eredetű termékek behozatalára vonatkozik tilalom, helyénvaló világosabbá tenni a 2002/994/EK határozat szövegét.
            
         
               (5)
            
            
               A 2002/994/EK határozatot ezért ennek megfelelően módosítani kell.
            
         
               (6)
            
            
               Az ebben a határozatban foglalt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2002/994/EK határozat az alábbiak szerint módosul:
   
               1.
            
            
               A 2. és 3. cikk helyébe a következő szöveg lép:
               „2. cikk
               (1)   A tagállamok megtiltják az 1. cikkben említett termékek behozatalát.
               (2)   Az (1) bekezdéstől eltérően a tagállamok engedélyezik az e határozat mellékletében felsorolt termékek behozatalát az érintett termékekre vonatkozó különleges állat-egészségügyi és közegészségügyi feltételek mellett, továbbá a melléklet II. részében felsorolt termékek esetében a 3. cikk rendelkezéseivel összhangban.
               3. cikk
               A tagállamok engedélyezik a melléklet II. részében felsorolt termékek szállítmányainak behozatalát, amennyiben azok az illetékes kínai hatóság olyan értelmű nyilatkozata kíséretében érkeznek, hogy valamennyi szállítmányt a feladás előtt kémiai vizsgálatnak vetették alá annak biztosítására, hogy a szóban forgó termékek ne jelentsenek veszélyt az emberi egészségre. Ezt a vizsgálatot különösen a klóramfenikol és a nitrofurán, valamint ezek metabolitjai kimutatásának céljával kell elvégezni. Az analitikai vizsgálat eredményeit mellékelni kell.”
            
         
               2.
            
            
               A melléklet helyébe az e rendelet mellékletében megállapított szöveg lép.
            
         2. cikk
   Ezt a határozatot 2005. július 26-tól kell alkalmazni.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2005. július 22-én.
      
         
            a Bizottság részéről
         
         Markos KYPRIANOU
         
            a Bizottság tagja
         
      
   
   
      (1)  HL L 24., 1998.1.30., 9. o. A legutóbb a 882/2004/EK európai parlamenti és tanácsi rendelettel (HL L 165., 2004.4.30., 1. o.) módosított irányelv.
   
      (2)  HL L 30., 2002.1.31., 50. o. A legutóbb a 2002/933/EK határozattal (HL L 324., 2002.11.29., 71. o.) módosított határozat.
   
      (3)  HL L 348., 2002.12.21., 154. o. A legutóbb a 2004/621/EK határozattal (HL L 279., 2004.8.28., 44. o.) módosított határozat.
   
      MELLÉKLET
      
         
            „MELLÉKLET
            I. RÉSZ
            A Közösségbe a 3. cikkben előírt nyilatkozat nélkül behozható, emberi fogyasztásra vagy állati takarmányozásra szánt állati eredetű termékek jegyzéke
            
                        —
                     
                     
                        Halászati termékek, a következők kivételével:
                        
                                    —
                                 
                                 
                                    az akvakultúrából nyert termékek,
                                 
                              
                                    —
                                 
                                 
                                    a tisztított és/vagy feldolgozott garnélarák,
                                 
                              
                                    —
                                 
                                 
                                    a természetes édesvízből kihalászott, a Procambrus clarkii fajba tartozó rák,
                                 
                              
                  
                        —
                     
                     
                        zselatin,
                     
                  
                        —
                     
                     
                        állateledel, az 1774/2002/EK európai parlamenti és tanácsi rendelet (1) szerint.
                     
                  II. RÉSZ
            A Közösségbe csak a 3. cikkben előírt nyilatkozat kíséretében behozható, emberi fogyasztásra vagy állati takarmányozásra szánt állati eredetű termékek jegyzéke
            
                        —
                     
                     
                        Az akvakultúrából nyert halászati termékek,
                     
                  
                        —
                     
                     
                        tisztított és/vagy feldolgozott garnélarák,
                     
                  
                        —
                     
                     
                        természetes édesvízből kihalászott, a Procambrus clarkii fajba tartozó rák,
                     
                  
                        —
                     
                     
                        tisztított állati bél,
                     
                  
                        —
                     
                     
                        nyúlhús,
                     
                  
                        —
                     
                     
                        méz,
                     
                  
                        —
                     
                     
                        méhpempő.